- Hindi News
- National
- शौक से चढ़ा ट्रैक्टर पर, इंजन से गिरा छात्र मिट्टी भरी ट्राॅली गुजरी पेट के ऊपर से, मौत
शौक से चढ़ा ट्रैक्टर पर, इंजन से गिरा छात्र मिट्टी भरी ट्राॅली गुजरी पेट के ऊपर से, मौत
गुरुवार सुबह 11.30 बजे जिला मुख्यालय से 25 किमी दूर ग्राम घोटिया से लगे तुमड़ीकसा में ट्रैक्टर ट्राॅली में दबने से एक 9 वीं कक्षा में पढ़ने वाले 15 वर्षीय शहीद कुमार पिता चिनीलाल निवासी वनपंडेल की मौत हो गई। हादसे का कारण उबड़-खाबड़ रास्ता रहा, वाहन अनियंत्रित होकर डगमगाया और यह हादसा हो गया।
ड्राइवर के साथ सिर्फ बच्चा उस ट्रैक्टर वाहन में सवार था। घोटिया से एक किमी दूर तुमड़ीकसा के पास यह घटना हुई। ट्रैक्टर से मिट्टी भरकर घोटिया लाया जा रहा था। ट्रैक्टर की तेज गति से बच्चा अपने आप को संभाल नहीं पाया और सीधे नीचे गिर गया। बच्चे के गिरने के बाद ट्राॅली के दानों पहिए बच्चे के ऊपर से गुजर गए। बच्चे की रीड की हड्डियां टूट गई। वहीं पेट का कुछ भाग बाहर आ गया। घटना के बाद से ड्राइवर फरार है। ट्रैक्टर और चालक घोटिया का रहने वाला है। एएसआई एआर यादव ने मृतक के पिता ने बताया कि शहीद का परीक्षा शुक्रवार को होने वाला था। उबड़-खाबड़ रास्ते की वजह से यह घटना हुई, शौक से बच्चा ट्रैक्टर में चढ़ा था। पोस्टमार्टम शुक्रवार को किया जाएगा।
किसी ने थाने में नहीं दी सूचना, दो घंटे पड़ा रहा शव
यह घटना वनपंडेल में हुई है, यह बालोद थाना क्षेत्र का अंतिम गांव है। घटना के बाद बच्चे की मौत होने के कारण किसी ने 108 में सूचना नहीं दी। दो घंटे बाद भी किसी ने थाने में सूचित नहीं किया। घटना स्थल पर बच्चे का शव पड़ा रहा। दोपहर में रास्ते से बालोद पहुंच रहे राहगीरों ने फोन पर इस घटना की जानकारी बालोद थाना में दी। जिसके आधार पर बालोद पुलिस मौके पर पहुंच कर मर्ग कायम कर पंचनामा किया गया। शव का पोस्टमार्टम 3 मार्च को किया जाएगा।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva